Kamu bisa jelasin ke aku soal Divina Commedia dalam bahasa banjar?

Divina Commedia  [diˈviːna komˈmɛːdja] (Komedi Ilahi, ) adalah puisi naratif nang panjang hasil karya Dante Alighieri, panulisannya dimulai tahun kr. 1308 wan tuntung pas tahun 1320, satahun tadahulu sabalum inya habis umur pas tahun 1321. Puisi ngini sacara luas dianggap sabagai karya unggulan dalam sastra Italia, wan dipandang sabagai salah sabuting karya paling ganal sastra dunia. Visiun imajinatif sang penyair tantang kahidupan imbah habis umur manampaiakan pandangan dunia abad pertengahan sabagaimana nang dikambangakan dalam Gereja Barat pas abad ka-14. Divina Commedia bakontribusi maulah bahasa Toskano, nang dipakai dalam panulisan karya ngini, sabagai bahasa Italia baku. Karya ngini tabagi jadi tiga bagian: Inferno, Purgatorio, wan Paradiso.

Salayang pandang, puisi ngini malukisakan parjalanan Dante maliwati Naraka, Purgatorium, wan Firdaus atawa Surga; tatapi, pas suatu tingkatan nang labih dalam, puisi ngini sacara alegoris manampaiakan parjalanan jiwa menuju Allah. Pas tingkat nang lebih dalam itu, Dante marujuk lawan filsafat wan teologi Kristen, khususnya fisafat Thomistik wan Summa Theologica karya Santo Thomas Aquinas. Akibatnya, Divina Commedia jadi disambat "Summa dalam rupa puisi".

Karya ngini pas awalnya bajudul Comedìa wan kata Divina ditambahkan ulih Giovanni Boccaccio. Edisi citak panambayan nang manambahakan kata divina pada judulnya adalah nang dihasilkan saurang humanis Venesia nang ngarannya Lodovico Dolce, ditarbitakan pas tahun 1555 ulih Gabriele Giolito de' Ferrari.